**סר ג'ונתן אייב** (באנגלית: **Jonathan Ive**; נולד ב-27 בפברואר 1967) הוא מעצב תעשייתי אנגלי אשר שימש כנשיא לעיצוב (CDO - Chief Design Officer) בחברת הטכנולוגיה העולמית Apple. אייב נחשב לאחראי לכמה עיצובים פורצי דרך במסגרת עבודתו בחברה, ביניהם מחשב ה-iMac, האייפוד, דגמי האייפון וה-AppleWatch המזוהים היטב עם החברה.

ביוגרפיה
--------

אייב נולד בלונדון שבאנגליה. הוא למד אמנות ועיצוב בבית הספר הפוליטכני בניוקאסל. אייב קיבל תואר אבירות מבריטניה וכן תואר מפקד (CB) ממלכת בריטניה, ולאחר מכן היה בין מקימי סטודיו טנג'רין לעיצוב. התרשמותה של חברת Apple, אחת מלקוחותיו של הסטודיו שהקים, הייתה רבה מאוד. ב-1992, Apple הציעה לאייב להצטרף אל מחלקת העיצוב שלה שבקופרטינו. בשנת 1996, אייב מונה למנהל מחלקת העיצוב ב-Apple. מחלקת העיצוב בראשותו של אייב עיצבה, בין היתר, את מחשב ה-iMac המקורי ואת דורות ההמשך שלו, כמו גם מוצרים בולטים אחרים המזוהים היטב עם החברה עד היום.

אייב זכה בפרס מעצב השנה של מוזיאון העיצוב בשנים 2002 ו-2003.

קריירה
------

### השפעה

אייב הושפע מהמעצב התעשייתי הגרמני דיטר ראמס (ששימש כמעצב עבור חברת בראון). כמו כן, הוא הושפע גם מהסגנון הבינלאומי שהופיע בגרמניה בשנות ה-20.

### טנג'רין

לאחר שנה עם רוברטס וויבר, הצטרף אייב לסטודיו לונדוני מתחיל בשם טנג'רין, הממוקם בכיכר הוקסטון, שם עיצב מגוון רחב של מוצרים, כגון תנורי מיקרוגל, בתי שימוש, מקדחות ומברשות שיניים. אך עם זאת, התסכול שלו מהתפקיד הגיע לנקודת מפנה לאחר שעיצב אסלה, בידה וכיור עבור לקוח סטנדרטי, והבוס של החברה דחה את העבודה של אייב, וקבע כי המוצרים היו יקרים מדי ונראו מדי מודרניים. אייב לא שמח לעבוד עבור לקוחות שלא אהב ושלא היו בעלי אותם העקרונות שלו.

### Apple

אייב עבד כיועץ של ראש מחלקת העיצוב התעשייתי של אפל באותו הזמן, רוברט ברונר, ובסופו של דבר הפך לעובד במשרה מלאה של אפל בשנת 1992. הוא עיצב את הדור השני של מחשב כף היד ניוטון ואת ה-MessagePad 110. זמן קצר לפני שובו של סטיב ג'ובס, אייב כמעט התפטר מהחברה. ג'ון רובינשטיין, הבוס של אייב באותה עת, הצליח לשמור את אייב בתפקיד, והסביר לו כי אפל "הולכת לעשות היסטוריה" בעקבות תחייתה של החברה.

הוא הפך לסגן נשיא בכיר לעיצוב תעשייתי ב-1997 לאחר חזרתו של ג'ובס, ולאחר מכן עמד בראש צוות העיצוב בתעשייתי האחראי על רוב מוצרי החומרה העיקריים של החברה. משימת העיצוב הראשונה של אייב הייתה ה-iMac, דבר שעזר לסלול את הדרך עבור עיצובים רבים אחרים כגון האייפוד, ובסופו של דבר גם האייפון והאייפד. ג'ובס הפך את העיצוב למוקד עיקרי של אסטרטגיית החברה, ואייב המשיך לבסס את מעמדה המוביל עם שורה של מוצרים פונקציונליים, נקיים, אסתטיים ומצליחים מבחינה מסחרית. אייב הסביר את הקשר ההדוק שהיה ביחסי העבודה שלו עם ג'ובס: "כשהיינו מסתכלים על אובייקטים, מה שהעיניים שלנו ראו ואיך שתפסנו את זה היו בדיוק אותו דבר. ואנחנו היינו שואלים אותן שאלות, יש לנו את אותה הסקרנות לגבי דברים". אייב תיאר את ג'ובס כ-"כל כך חכם", עם רעיונות "נועזים" ו"נהדרים".

העבודה והעקרונות של דיטר ראמס, המעצב הראשי של בראון משנת 1961 עד 1995, השפיעו על עבודתו של אייב. בסרטו התיעודי של גארי הוסטווייט, (Objectified (2009, אומר ראמס כי אפל היא אחת מקומץ החברות הקיימות כיום, המתכננת מוצרים על פי "עשרת העקרונות של ראמס ל'עיצוב טוב'".

אייב מנהל את משרד העיצוב שלו באפל, בו הוא מפקח על העבודה של צוות העיצוב שלו, והוא המעצב היחיד באפל שיש לו משרד פרטי. רק צוות הליבה שלו- המונה כ-15 אנשים מבריטניה, ארצות הברית, יפן, אוסטרליה וניו זילנד ומנהלים בכירים של אפל מורשים להיכנס למשרד. אייב מסרב אפילו לילדיו להיכנס למשרד שלו. על פי הביוגרפיה של סטיב ג'ובס, סטודיו העיצוב של אייב מכיל מכונות חיתוך והדפסה, בעוד חלונות החדר צבועים. ג'ובס אמר לביוגרף וולטר אייזקסון: "יש לו יותר כוח מבצעי מאשר כל אחד אחר באפל חוץ ממני".

ב-26 במאי 2015 הודיעה אפל כי אייב קודם מתפקיד סגן הנשיא לעיצוב תעשייתי לתפקיד קצין עיצוב ראשי. אייב הוא אחד מארבעה חברי מנהלה ברמה C באפל, יחד עם המנכ"ל טים קוק, סמנכ"ל הכספים לוקה מאסטרי ומנהל התפעול הראשי ג'ף ויליאמס.

ב-28 ביוני 2019, הודיעה אפל בפרסום רשמי באתר הבית שלה כי אייב עוזב את אפל לאחר 26 שנים בהן עבד בחברה. אפל הדגישה כי אייב, אשר עוזב את החברה לטובת חברה לעיצוב משלו, ימשיך לעבוד עם אפל כאחד מלקוחותיו העיקריים.

אייב, שעמד בראש קו העיצוב של Apple במשך כ-30 שנה, היה נתון בשנותיו המאוחרות בחברה לביקורת באשר לעיצוב השמרני עליו החברה מקפידה לשמור במשך תקופה ארוכה, דבר שמביא לאובדן עניין מצד משתמשים ברחבי העולם המחפשים רענון ושינוי באשר לעיצוב המוצרים. אולם, קיימים גם משתמשים רבים שהביעו את שביעות רצונם מן העיצוב שהוביל אייב בחברה, שלטענתם היווה את הפרפקציוניזם הנדרש אותו הם חיפשו בשילוב פשטות ומינימליזם.

בשנת 2023 עיצב את סמליל אירועי הכתרת צ'ארלס השלישי וקמילה.

חייו הפרטיים
------------

אייב נשוי ואב לתאומים, הזוג חי בסמוך לסן פרנסיסקו שבקליפורניה.

לקריאה נוספת
------------

* וולטר אייזקסון, **סטיב ג'ובס**, בעברית: מודן הוצאה לאור, 2012.

קישורים חיצוניים
----------------

ויקישיתוף מדיה וקבצים בנושא **ג'ונתן אייב** בוויקישיתוף
* ג'ונתן אייב - אתר המוקדש לג'ונתן אייב הכולל ביוגרפיה, ציטוטים וחדשות
* ריאיון עם ג'ונתן אייב
* מאמר על עיצוב דגם פאור-מק G5
* מאמר מן ה-BBC על אייב
* קרן צוריאל הררי, מעצב של טריליון דולר, באתר כלכליסט, 4 ביולי 2019
* ג'ונתן אייב, באתר אנציקלופדיה בריטניקה (באנגלית)

הערות שוליים
------------

1. 1 2  Apple Designer Jonathan Ive Gives Rare, Remarkable Interview, TIME.com
2. ↑  "Inside". נבדק ב-2018-09-29.
3. ↑  Fiegerman, Seth. "10 Things You Didn't Know About Apple Design Chief Jony Ive". *Mashable* (באנגלית). נבדק ב-2018-09-29.
4. ↑  100 Most Creative People in Business: #1 - Jonathan Ive | Fast Company, ‏2011-12-27
5. ↑  Braun offers high performance hair removal products for men and women. www.braun.com (באנגלית) (ארכיון)
6. ↑  Diaz, Jesus. "1960s Braun Products Hold the Secrets to Apple's Future". *Gizmodo* (באנגלית אמריקאית). נבדק ב-2018-09-29.
7. 1 2  "How did a British polytechnic graduate become the design genius behind £200billion Apple?". *Mail Online*. נבדק ב-2018-09-29.
8. ↑  "Has Apple Lost Its Design Mojo?". *Fortune* (באנגלית). נבדק ב-2018-09-29.

| אפל art=Apple |
| --- |
| תוכנה | Logic • Final Cut Pro • iLife (iTunes) • iWork (Pages, Keynote) • FaceTime • סירי • ספארי • CarPlay

|  |  |
| --- | --- |
| **מערכות הפעלה וענן** | Mac OS קלאסי • מבוססות יוניקס‏ (ליבת XNU‏ • Darwin ונגזרותיה: macOS‏, iOS‏ (1, 2, 3, 4, 5, 6, 7, 8, 9, 10, 11, 12, 13, 14, 15)‏, iPadOS‏, watchOS‏, tvOS)
**שירותי ענן:** MobileMe • iCloud |
| יישומים לנייד | תזכורות • דוכן העיתונים • הודעות • מפות • מצא אייפון • iBooks • Game Center • App Store • iAd • פתקים • מייל • Control Center • Wallet • Apple Pay • תרגום |

 |  |
| אנשי מפתח | סטיב ג'ובס • סטיב ווזניאק • רונלד ויין • ג'ונתן אייב • ג'ון סקאלי • ג'ף רסקין • גיל אמיליו • אדי קיו • טים קוק • סקוט פורסטול • בוב מנספילד • פיטר אופנהיימר • פיל שילר • מייקל ספינדלר • ג'וני סרוג'י |
| טכנולוגיות | AppleTalk • FireWire • QuickTime • Objective-C • Face ID • Touch ID • מחבר לייטנינג |
| אחר | אפל סטור • Mac App Store • כנס המפתחים העולמי של אפל‏ • רשימת האירועים והכנסים של אפל • אפל פארק • קמפוס אפל • 1984 (תשדיר פרסומת) • חנות האייטונס • מרכז העדכונים • מסך הבית |
| חומרה |
| אייפון | אייפון (הדור הראשון) • אייפון 3G • אייפון 3GS • אייפון 4 • אייפון 4S • אייפון 5 • אייפון 5s • אייפון 5C • אייפון 6 • אייפון 6 פלוס • אייפון 6S & 6S פלוס • אייפון SE‏ (2016) • אייפון 7 • אייפון 7 פלוס • אייפון 8 • אייפון 8 פלוס • אייפון X • אייפון XS & XS מקס • אייפון XR • אייפון 11 • אייפון 11 פרו & פרו מקס • אייפון SE‏ (2020) • אייפון 12 & 12 מיני • אייפון 12 פרו & פרו מקס • אייפון 13 & מיני • אייפון 13 פרו & פרו מקס |
| אייפוד | אייפוד קלאסיק • אייפוד נאנו • אייפוד שאפל • אייפוד טאץ' |
| אייפד | אייפד • אייפד 2 • אייפד 3 • אייפד 4 • אייפד מיני • אייפד אייר • אייפד פרו |
| מקינטוש | eMac • iMac (Pro) • Power Mac • PowerBook • Mac Pro • Mac mini • iBook • Cube • MacBook Pro • MacBook Air • MacBook • Macintosh Classic • Macintosh Portable • Macintosh Plus |
| מוצרי חומרה אחרים | Apple Watch • Apple TV • Magic Trackpad • Magic Mouse • Apple Pencil • איירפודס • HomePod • אוזניות אפל • אפל ויז'ן פרו |
| מוצרי אפל לפני 1998 | Apple I • Apple II • Apple III • מקינטוש (128K• 512K • XL • 512Ke • Plus • Classic) |
| הערה: תבנית זו איננה כוללת את כל המוצרים, התוכנות, המונחים והאישים הקשורים באפל, אלא את הבולטים שביניהם. |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007515375705171
* BIBSYS: 14002639
* BnF: cb16777875f (data)
* GND: 1048078469
* ISNI: 0000 0003 7157 6464
* KulturNav: 53edb090-0e9e-4979-afba-bd96eb4746fc
* LCCN: n2006044114
* NDL: 001193124
* NKC: xx0185422
* NTA: 370833341
* RKD: 276911
* SUDOC: 148514413
* ULAN: 500263862
* VIAF: 198994192
* WorldCat: lccn-n2006044114

 |